**Ministru kabineta noteikumu projekta „Grozījumi Ministru kabineta 2006.gada 4.aprīļa noteikumos Nr.253 „**[**Kārtība, kādā organizējama ilgstoši slimojošu izglītojamo izglītošanās ārpus izglītības iestādes**](http://www.likumi.lv/doc.php?id=132350)”” **sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta noteikumu projekta „Grozījumi Ministru kabineta 2006.gada 4.aprīļa noteikumos Nr.253 „[Kārtība, kādā organizējama ilgstoši slimojošu izglītojamo izglītošanās ārpus izglītības iestādes](http://www.likumi.lv/doc.php?id=132350)”” (turpmāk – projekts) izstrāde notika, pamatojoties uz 2012.gada 5.jūnija Ministru prezidenta V.Dombrovska rezolūcijā Nr.18/SAN-104820 doto uzdevumu izvērtēt Valsts kancelejas Juridiskā departamenta 2012.gada 31.maija vēstuli Nr.313-4/3, kurā tika lūgts izvērtēt iespēju veikt grozījumus Ministru kabineta 2006.gada 4.aprīļa noteikumos Nr.253 „Kārtība, kādā organizējams ilgstoši slimojošu izglītojamo izglītošanās ārpus izglītības iestādes” (turpmāk – MK noteikumi). Minētajā vēstulē Valsts kancelejas Juridiskais departaments norādīja, ka būtu mazināms administratīvais slogs izglītības nodrošināšanā izglītojamajiem ar smagiem garīgās attīstības traucējumiem vai vairākiem smagiem garīgās attīstības traucējumiem. Izglītības un zinātnes ministrija (turpmāk – ministrija) ar 2012.gada 26.jūnija vēstuli Nr.01-05/2797 „Par ilgstoši slimojošo izglītojamo izglītošanu dzīvesvietā” informēja Ministru prezidentu V.Dombrovski, ka atbalsta Valsts kancelejas Juridiskā departamenta izteikto priekšlikumu par grozījumu nepieciešamību MK noteikumos, kā arī vērsa uzmanību, ka ministrija grozījumus MK noteikumos virzīs, kad tiks pieņemti Ministru kabineta noteikumi „Noteikumi par pedagoģiski medicīniskajām komisijām”, jo grozījumi MK noteikumos skar valsts un pašvaldību pedagoģiski medicīniskās komisijas kompetenci un darbību. Ministru kabineta noteikumi Nr.709 „Noteikumi par Valsts pedagoģiski medicīniskās komisijas un pašvaldību pedagoģiski medicīniskajām komisijām” tika pieņemti 2012.gada 16.oktobrī (stājas spēkā 2012.gada 19.oktobrī). |
| 2. | Pašreizējā situācija un problēmas | MK noteikumu 8.punkts nosaka, ka mācības mājās organizē uz laiku ne ilgāku par sešiem mēnešiem. Ja minēto termiņu nepieciešams pagarināt, veic atkārtotu izglītojamā veselības stāvokļa pārbaudi. Valsts vai pašvaldības pedagoģiski medicīniskā komisija iesaka vecākiem (aizbildņiem) izglītojamā veselības stāvoklim atbilstošu izglītības programmu. Saskaņā ar MK noteikumu 8.punktu pedagoģiski medicīniskā komisija arī izglītojamajiem ar smagiem garīgās attīstības traucējumiem vai vairākiem smagiem garīgās attīstības traucējumiem mācības organizēt mājās var ieteikt ne ilgāk par sešiem mēnešiem. Tādējādi pēc sešiem mēnešiem izglītojamajiem, kuriem ir smagi garīgās attīstības traucējumi vai vairāki smagi attīstības traucējumi arī tiek veikta atkārtota veselības izpēte, kas nozīmē, ka tiek gatavoti atkal visi nepieciešamie dokumenti – ģimenes ārsta izziņa, bērnu psihiatra izziņa, izglītojamā psiholoģiskā izpēte, izglītības iestādes informācija par izglītojamo. Piemēram, 2012.gada februārī atkārtotai izglītojamo izvērtēšanai Pierīgas pedagoģiski medicīniskā komisija, lai noformētu atkārtotu mācību organizēšanu mājās VSAC „Rīga” filiālei „Baldone” bija jāsagatavo nepieciešamie dokumenti par 98 izglītojamiem. Bieži šie izglītojamie ir grūti pārvietojami un transportējami, jebkuras pārmaiņas viņiem rada papildus spriedzi, kas var atstāt ietekmi uz izglītojamā veselību. Saskaņā ar MK noteikumu 9.punktu par izglītojamo mācību organizēšanu mājās lemj Valsts vai pašvaldību pedagoģiski medicīniskā komisija. 2012.gada 16.oktobrī tika pieņemti Ministru kabineta noteikumi Nr.709 „Noteikumi par pedagoģiski medicīniskajām komisijām”, kur noteikts, ka šo funkciju veic tikai pašvaldību pedagoģiski medicīniskā komisija. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Projekta 1.punkts paredz izglītojamajiem, izņemot ar smagiem garīgās attīstības traucējumiem vai vairākiem smagiem attīstības traucējumiem, mācības organizēt uz laiku, ne ilgāku par sešiem mēnešiem. Ja minēto termiņu nepieciešams pagarināt, veic atkārtotu izglītojamā veselības stāvokļa pārbaudi. Projekta 2.punkts paredz papildināt MK noteikumus ar jaunu 8.1 punktu, kurā tiek noteikts, ka izglītojamajam ar smagiem garīgās attīstības traucējumiem vai vairākiem smagiem attīstības traucējumiem, ņemot vērā izglītojamā veselības stāvokli, mācības mājās organizē pastāvīgi. Tādējādi, nodrošinot izglītojamiem ar smagiem garīgās attīstības traucējumiem vienreizēju veselības stāvokļa pārbaudi (ģimenes ārsta izziņa, bērnu psihiatra izziņa, izglītojamā psiholoģiskā izpēte, izglītības iestādes informācija par izglītojamo), neveicot atkārtotu veselības stāvokļa izpēti ik pēc sešiem mēnešiem. Projekta 3.punkts paredz svītrot MK noteikumu 9.punktā vārdus „valsts vai”, tādējādi MK noteikumu 9.punkts nav pretrunā ar Ministru kabineta 2012.gada 16.oktobra noteikumiem Nr.709 „Noteikumi par pedagoģiski medicīniskajām komisijām”.  |
| 5. | Projekta izstrādē iesaistītās institūcijas | Valsts izglītības satura centrs,Valsts pedagoģiski medicīniskā komisija un pašvaldību pedagoģiski medicīniskās komisijas. |
| 6. | Iemesli, kādēļ netika nodrošināta sabiedrības līdzdalība | 2012.gada 11.jūnijā ministrijā tika organizēta sanāksme/diskusija par izglītības nodrošināšanu bērniem ar smagiem garīgās attīstības traucējumiem, kurā ministrija informēja, ka tiks veikti grozījumi MK noteikumos. Sanāksmē/diskusijā piedalījās Labklājības ministrijas, Valsts bērnu tiesību aizsardzības inspekcijas, Valsts izglītības satura centra un Izglītības kvalitātes valsts dienesta pārstāvji. Minētās institūcijas konceptuāli atbalstīja grozījumu veikšanas nepieciešamību MK noteikumos. Sabiedrības informēšanas pasākumi – informācija sniegta novadu un republikas pilsētu izglītības speciālistu seminārā (26.10.2012.), Valsts pedagoģiski medicīniskā komisijas un pašvaldību pedagoģiski medicīniskās komisiju darba semināros. |
| 7. | Cita informācija | Projekts šo jomu neskar.  |

|  |
| --- |
| **II Tiesību akta projekta ietekme uz sabiedrību** |
| 1. | Sabiedrības mērķgrupa | Projekts attiecas uz vecākiem un izglītojamajiem ar smagiem garīgās attīstības traucējumiem vai vairākiem smagiem attīstības traucējumiem, kuru mācības tiek organizētas mājās. Saskaņā ar Valsts pedagoģiski medicīniskās komisijas datiem 2011./2012.mācību gadā tie ir aptuveni 291 izglītojamie.  |
| 2.  | Citas sabiedrības grupas (bez mērķgrupas), kuras tiesiskais regulējuma arī ietekmē vai varētu ietekmēt | Projekts šo jomu neskar.  |
| 3.  | Tiesiskā regulējuma finansiālā ietekme | Projekts šo jomu neskar.  |
| 4. | Tiesiskā regulējuma nefinansiālā ietekme | Projekts šo jomu neskar.  |
| 5. | Administratīvās procedūras raksturojums | Tiks samazināta administratīvā procedūra, jo neparedz veikt ik pēc sešiem mēnešiem izglītojamajiem ar smagiem garīgās attīstības traucējumiem vai vairākiem smagiem attīstības traucējumiem atkārtotu veselības pārbaudi, lai nodrošinātu mācības mājās. |
| 6. | Administratīvo izmaksu monetārs novērtējums | Projekts šo jomu neskar. |
| 7.  | Cita informācija | Projekts šo jomu neskar. |

Anotācijas III, IV, V, VI sadaļas – projekts šo jomu neskar.

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Valsts pedagoģiski medicīniskā komisija, pašvaldību pedagoģiski medicīniskās komisijas. |
| 2. | Projekta izpildes ietekme uz pārvaldes funkcijām  | Projekts šo jomu neskar. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Normatīvā akta izpilde tiks nodrošināta esošo institūciju ietvaros. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar.  |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Jaunas valsts institūcijas netiks radītas un esošo institūciju funkcijas netiks paplašinātas. |
| 6. | Cita informācija | Projekts šo jomu neskar.  |

Labklājības ministre,

izglītības un zinātnes ministra

pienākumu izpildītāja I.Viņķele

Vizē:

Valsts sekretāra vietniece –

Struktūrfondu un starptautisko

finanšu instrumentu departamenta direktore,

valsts sekretāra pienākumu izpildītāja L.Sīka

04.03.2013

959

Dz.Mergupe-Kutraite

67047817, dzintra.mergupe@izm.gov.lv